
AUCTORE  JACOBO  POPE. 


JVTirifico  quodam  nexu,  sive  consensu  par¬ 
tium,  ita  constituitur  humani  corporis  fabrica, 
ut  injuria  parti  alicui  illata,  partes  aliae  condo¬ 
lentes  huic  summa  ope  succurrere  videantur ; 
quoniam  vero  pars  consentiens,  propter  vitium 
qubddam  a  natura,  aut  morbo  praecedente  com¬ 
paratum,  aliquando  doloris  incursum  aegre  sus¬ 
tentat,  non  semper  est  facile  ex  morbi  signis  la¬ 
tentes  cognoscere  causas.  Talia  volvens  animo, 
exemplum  propono  in  medium  proferre  mor¬ 
bi,  de  cujus  causa,  sede,  et  curatione,  medici 

non  omnino  consentiunt.  Quinetiam,  charum 
mihi  amicum  hic  gravis  affligit  morbus,  qui  a 
medicis  plerisque  appelJatur  Angina  Pectoris ; 
sic  mihi  est  visum,  et  fratri  meo  rem  medicam  fa¬ 
cienti,  quocurn  mihi  contigit  aegro  assidere,  pa¬ 
roxysmos  anxie  observare,  atque  historiam  edis¬ 
cere  morbi. 

Hic  mihi  condiscipulus  est  clericus,  annos 
circiter  triginta  natus,  statura  media,  obesitati 
pronus,  vitam  sedentariam  ducens,  corpus  ex¬ 
ercere  more  solito  non  curavit.  Obesitas  auxit. 
In  temperie  aeris  subcalida  et  humida  degens, 
cibum  generosum  sumere  solebat,  vini  vero  non 
bibax.  Bona  indole,  mente  benevola,  ingenio 
praestanti  praeditus,  amicorum  sodalitio  admo¬ 
dum  gaudebat. 

In  hypochondrio  dextro  prima  morbi  indicia 
sese  ostendere  coeperunt.  Intervallo  temporis 
haud  ita  longo  querebatur  dolorem  pectoris 
non  valde  acutum  invadere  :  huic  brevi  superve¬ 
niunt  paroxysmi,  qui,  ut  ipse  narrat,  indies  in¬ 
gravescere  non  desierunt,  usque  dum  illi  frater 
meus  consilium  dedit.  Paroxysmos,  quibus  plu¬ 
ribus  interfui,  paucis  jam  nunc  describere  co- 

nor.  Sub  sterno  ad  inferiorem  partem  sensus 
adest  doloris,  nec  non  stricturae,  ac  strangula¬ 
tionis,  quasi  item  nexus  inter  thoracem  et  abdo¬ 
men  sit  omnino  solutus  j  dehinc  in  pectoris  par¬ 
tem  sinistram  dolor  tendit  gravis  :  musculorum 
cursus  pectoralium  majorum  ad  usque  insertio¬ 
nem  in  brachio  dolore  tentatur  acuto,  qui  de¬ 
hinc  in  carpum  sinistrum,  et  demum  in  dextrum 
penitus  jaculatur;  ibi  interdum  manet  fixus, 
vel  post  paroxysmi  solutionem.  Hic  est  notan¬ 
dum,  dolorem  carpi  saepe  paroxysmo  praecede¬ 
re.  Facies  pallida  anxietatem  indicat  multam. 
Durante  paroxysmo  adest  mortis  timor  instan¬ 
tis  ;  remittente  autem,  spem  laete  accipit,  se 
valetudinem  integram  brevi  recuperaturuni. 
Facies  apparet  contracta ;  torve  intuenti,  ocu¬ 
li  fiunt  mobiliores.  Sudore  frigido  facies, 
haud  raro  et  artus  madent.  Palpitatio  pre¬ 
mit  cordis  ;  pulsus  est  frequens,  tensus,  et 
resiliens,  cum  ictu  autem'  aequali  ;  sub  fi¬ 
nem  vero  paroxysmi  fit  debilior,  et  minus  fre¬ 
quens  :  deliquium  animi  semel,  aut  iterum  me 
absente  supervenerat.  Hic  notari  meretur  mo¬ 
tum  arteriarum  pulsatilem,  vel  remissione  pluri- 

mum  esse  auctum.  Languor  et  lassitudo  sub¬ 
sequitur.  Syncopen  non  vidi.  Dyspnoea  non  ap¬ 
paret  multa,  nihilominus  aera  frigidum  utique 
captare  conatur.  Respiratio  aeque  fit  citatior,  ac 
invita,  ut  ait.  Sensorii  functiones  damnum  pa¬ 
tiuntur  nullum.  Caput  non  dolet.  In  latus  si¬ 
nistrum  cubare,  moleste  fertur.  Abdomen  est 
tactu  tensum,  praesertim  in  regione  epigastrica, 
nec  non  umbilicali,  et  circa  hypochondrium 
dextrum.  Alvus  est  pertinaciter  astricta.  Uri¬ 
nam  reddit  parcam,  colore  rubro,  et  subfusco. 
Appetitus  bonus :  sitis  nulla.  Sapor  alicujus 
viscidi,  et  lactei  ex  pharynge  assurgentis,  haud 
raro  sentitur.  Oedema  adest  pedum  inelasticum, 
quod  nec  ocreas,  nec  calceos  induendos  esse 
sinit. 

De  paroxysmo  est  observandum,  accessionis 
locum  tempus,  et  vim  variare.  Nocte  plerum¬ 
que  circa  horam  postquam  cubitum  ivit, 

e  lecto  surgendum  est ;  locum,  et  situm  suum 
mutare  non  cessat :  interdum  sedet ;  interdum 
lento  cubiculum  perambulans  passu,  summo 
cum  angore  questus  edit  miserandos.  Duratio 
paroxysmi  est  valde  incerta;  interdum  non 

longior  una,  saepius  tribus  vel  quatuor  horis, 
nonnunquam  diutius  affligere  perstat.  Inter- 
diu  etiam  aggreditur,  sed  rarius,  et  levius. 
Corporis  exercitatio  est  molesta.  Siquando  in 
rheda  vehatur  dolorem  minantem  raro  sentit 
In  equum  ascendere  non  est  aeque  jucundum. 
Temperie  coeli  humida,  morbi  symptomata  in¬ 
gravescere  solent.  Frigus  haud  male  convenit. 
Post  prandium  singultui,  et  oscitationi  indul- 
get.  Solvitur  interdum  paroxysmus  post  eme- 
sin,  interdum  post  expectorationem  sputi  par¬ 
cam  mueosi,  quod  ex  parte  lateris  dolente  de¬ 
rivari  putat.  Sputum  est  sapore  interdum  cal- 
careo,  ut  semel  mihi  narravit.  Est  ubi,  venit 
levamen,  sine  emesi,  vel  sputo  rejecto.  Inter¬ 
dum,  paroxysmo  minitante,  huic  cito  supervenit 
remissio  exoptata. 

Hactenus  hujus  morbi  notabilis  symptomata 
tradere  conabar.  Pauca  nunc  de  medelae  con¬ 
silio,  quod  a  fratri  meo  fuit  institutum,  descri¬ 
bere  volo ;  deinde  symptomatum,  et  medendi 
rationem,  pro  viribus  meis,  et  hujus  opusculi 
limite,  breviter  disserere  propono. 

Purgantia,  qualia  sunt  convolvulus  jalapa, 
aloe,  scammonium,  colocyntlijs,  submuriati  hy- 

drargyri  varie  juncta,  atque  terebinthina,  ut 
motus  intestinorum  jam  tardus  probe  concite¬ 
tur,  pro  re  nata,  fuerunt  exhibita.  Pilulae 

etiam  secundum  hanc  formulam  : 

5>.  Pulv.  Rad.  Scillae  Maritimae, 

Submuriatis  Hydrargyri,  aa  5ls  ; 

Pulv.  Foliorum  Digitalis  Purpurei,  gr.  xv. ; 

Pulveris  Aromatici,  gr.  xvi. 

Pulvere  bene  contrito  et  commisto,  addatur  q.  s.  Syrupi 
aurantii.  Confice  pilulas  xx,  quarum  sumat  unam  mane, 
nocte  repetendam. 

Multo  melius  sese  habuit  post  usum  pilula¬ 
rum,  quae  primo  diuresin,  dein  effectum  levem 
hydrargyri  proprium  in  gingivas  concitarunt. 
Paroxysmi  fiunt  leviores  et  minus  frequentes. 
Conditio  urinae,  et  dejectionum  evadit  melior. 
Oedema  minuitur  pedum.  Abdomen  fit  mollius. 
Brachiis  utrisque  et  lateri  sinistro  inserti  sunt 
fonticuli.  Adveniente  paroxysmo,  aetheris  tum 
sulphurici,  tum  nitrosi,  drachmam  in  aquae  fri¬ 
gidae  haustulo  sumit.  Interdum  vini  tartritis 
antimonii  adduntur  guttae  triginta  vel  quadra¬ 
ginta.  Emesin  aquae  ope  calidae,  vel  florum 
anthemidis  nobilis,  concitat  ipse.  Alimentum 
animale  parcum,  nec  non  vegetabile  tam  nutriens, 
quam  bene  coctum  huic  bene  convenit.  In 

rheda,  coelo  permittente  sereno,  continuo  vehi- 
:ur.  Me  ruri  abeunte  convaluit  j  quinetiam,  ex 
fratris  mei  literis  disco,  esse  spem  nec  vanam  re¬ 
ditus,  in  salutem  integram,  quandoquidem  offi¬ 
cio  ejus  clerico  nunc  perfungi  potest. 


DE  CAUSIS. 

Dr  Hosack  in  Columbia  medicinae  professor, 
qui  hanc  rem  nuperrime  tractavit,  ad  hunc  mo¬ 
dum  docet  :  ‘‘  He  is  induced  to  consider  the 
“  disease  as  proceeding  from  a  plethora  of  the 
blood-vessels,  especially  from  a  dispropor- 
tionate  accumulation  in  the  heart  and  larger 
“  arteries  :  upon  this  principle  he  has  proceed- 
“  ed  in  the  treatment  of  this  distressing  and 

•A# 

“  dangerous  disease*.’’  Quoniam  vero  nec 
morbi  signa  satis  plene  delineavit,  nec  argu¬ 
menta  dedit  ulla  ad  hanc  sententiam  stabilien¬ 
dam  ;  hoc  tantum  notare  vellem,  Doctorem 
Parry  t,  qui  summo  cum  ingenio  et  industria, 

*  Vide  American  Medical  and  Philosophical  Register, 
vol.  ii.  page  365. 

f  Dr  H.  Parry*s  Enquiry  into  the  nature  and  causes  of 
Syncope  Anginosa. 

luijusce  morbi  naturam  investigavit,  idem  sen¬ 
tire.  Sed  praeter  sanguinem  congestum,  quatn 
statuit  unam  esse  causarum  excitantium,  cordis 
debilitatem,  ossificatione  arteriarum  cordis  coro¬ 
nariarum  illatam,  ponit,  causam  esse  proximam, 
exin  ducitur  nomen  “  Syncope  Anginosa.”  Dr 
Darwin  spasmo  ascribere  maluit*.  Forsan  ope¬ 
rae  est  pretium,  ad  analysin  signorum  ante  et 
post  mortem  ut  advertamus,  et  experiamur,  si 
quocunque  modo  has  theorias  ad  morbi  phae¬ 
nomena  solvenda  adaptare  queamus.  “  Est 
‘‘  quodam  prodire  tenus,  si  non  datur  ultra.” 


DE  ABDOMINE  TENSO. 

Auctores  fere  omnes  hujus  partis  morbo/um 
monstravere  statum.  Sectione  facta,  morbi  phae¬ 
nomena  insolita  fuerunt  visa,  qualia  sunt  omenta 
crassa  et  ponderosa.  Obstructiones  viscerum 
chylopoieticorum,  tum  ventriculi,  tum  hepatis, 
cujus  in  cysti  aliquando  fuerunt  reperti  calculi 
biliosi  numero  fere  incredibili.  “  There  were 

•  Vide  Zoonomia,  vol.  ii.  quarto,  page  342. 


DE  ANGINA  PECTORIS. 


9 


in  the  gall  bladder  a  surprising  number 
“  of  biliary  concretions,  amounting  by  the 
“  most  accurate  reckoning  to  2654  distinet 
stonesj  weighing43S  grs  Troy*.”  Doctor  Fo- 
THERGiLL  t  Hiemorat,  tuber  insigne  in  formam 
ovi  ab  ipso  fuisse  repertum,  convexae  et  poste¬ 
riori  hepatis  parti  excrescens.  Ventriculus  inter¬ 
dum  invenitur  tunicis  induratis,  et  crassis  ae¬ 
que  ac  inflammatione  correptis.  In  hepatis  pa¬ 
renchymate,  concretiones,  sive  tubercula  haud 
raro  observantur,  cum  hepatis  ipsius  crassitudine 
aucta.  Ex  his  colligere  licet,  quod  viscera  ab” 
dominalia  morbida,  non  solum  ad  creandum,  sed 
et  ad  hunc  morbum  sustentandum,  magnopere 
pollent.  In  casu  amici  mei,  res  ita  sese  habere, 
est  verisimile. 

DE  SENSU  STRICTURAE, 

Hoc  signum  pathognomicum,  quo  non  aliud 
constantius,  aut  gravius,  in  exemplo  jam  allato, 

B 

•  Parry’s  Enquiry,  page  24-. 

■f  Vide  London  Medical  Observations  and  Enquiries, 
page  240. 

valde  erat  notabile.  Nam  circa  septi  regionem 
transversi,  sensus  stricturae  ita  premebat,  ut  pu¬ 
taret  aeger,  nexum,  inter  et  thoracem,  et  abdo¬ 
men,  fuisse  omnino  sublatum.  Hanc  stricturam, 
spasmo  praecipue  tribuere  mallem.  Suffocatio¬ 
nis,  aut  strangulationis,  hec  non  anxietatis  sensa¬ 
tio,  ex  eadem  causa  pendere,  videtur.  Nam,  du¬ 
rante  spasmo,  aer  in  pulmonibus  male  renovatur, 
septi  spasmo  ascensui  ejus  praevertente.  Sin¬ 
gultus  quidem  et  oscitatio  ex  hac  origine  sunt 
plerumque  ducenda.  Tiim  vomitu,  tum  ructu, 
aut  tollitur,  aut  breviatur  paroxysmus  :  vomitus 
forsitan  spasmum  laxat;  nec  non  ventrem  exhau¬ 
riendo,  unam  causam  excitantem  aufert.  Fla¬ 
tum  esse  causam  excitantem,  est  verisimile ; 
haec  est  causa  quare  levamen  afferat  ructus :  for¬ 
san  etiam  ut  vomitus,  ita  ructus  ascensum  dia¬ 
phragmatis  faciliorem  reddit.  Dr  Parry  inter 
anginae  signa  simplicis  dyspnoeam  non  admittit: 
I  foresee  that  some  persons  will  object  to  my 
excluding  dyspnoea  fiom  among  the  charac- 
«  ters  of  this  disease  In  exemplo  allato, 
quamvis  aera  inspirandi  fuit  proclivitas,  defuit 

*  Vide  Dr  Parry*s  Enquiry,  p.  61. 

facultas  libere  expirandi  j  sic  mihi  est  visum.  Si¬ 
quando  abesse  videatur  dyspnoea,  opinor,  rem 
esse  apparentem,  non  veram  :  haud  scio  an  ossi- 
ficatio  *  partis  costarum  cartilaginosae,  vim  re¬ 
siliendi  auferendo,  ad  hunc  effectum  conferre 
possit,  aeque  ac  laesio  nervorum,  sive  musculo¬ 
rum  respirationi  inservientium,  per  materiam 
osseam,  aut  pericardium  onustum,  facta,  sicut 
infra  utcunque  explicare  experiar. 


DE  PALPITATIONE. 

Dr  Parry  negat  hoc  esse  anginae  signum. 
Aliis  aliter  est  visum,  et  melius,  ut  censeo ; 
quamvis  enim  arteriae  coronariae  cordis  ossifi- 
catae  motum  cordis  aliquando  minuere  valeant, 
et  inde  forsan  ad  causae  cognitionem  unius  ex¬ 
citantis  ducant,  non  inde  sequitur  conclusio, 
motus  cordis  abnormes,  nunquam  non  praeverti 
posse :  quinetiam,  non  est  mihi  satis  comper¬ 
tum,  argumenta  sufficere,  ut  probent  hanc  solam 

•  Vide  Dr  Black*s  Letter  in  the  Memoirs  of  the  London 
Medical  Society,  p, 

esse,  vel  frequentem  causam.  Gum  res  ita  sint, 
non  liquet,  motum  cordis  imminutum,  esse  sig¬ 
num  essentiale.  Heberden,  qui  primus  histo¬ 
riam  anginae  nohis  probe  delineavit,  rem  esse 
fallacissimam  venam  docet  *.  Nervorum  stimu¬ 
lus  quivis  insolitus  respirationem  citam  cum  pal¬ 
pitatione  ciere  valet.  Cor  etiam  sanguine  ve¬ 
noso  oppressum ;  sanguis  enim  per  pulmones 
parcius  transmittitur,  ingratum  nititur  excutere 
pondus.  Hinc  exoriatur  motus  abnormis  sive 
citatior,  qui  palpitatio  fere  appellatur. 


DE  DOLORE. 

Scriptoribus  fere  omnibus  consentitur  de 
sede  doloris,  qui  sub  inferiore  sterni  parte,  latus 
versus  sinistrum  tendens,  primario  locatur.  De 
causa  vero  nullum  habent  consensum.  Home, 
pressurae  vasorum  in  ossa  versorum  tribuit.  •  Si 
causa  haec  sola  par  esset  malo,  quare  remitti¬ 
tur  dolor  ?  Parry  sanguinem  in  corde  et  vasis 
majoribus  tardatum  in  auxilium  vocat.  “  The 

*  Vide  Heberden^s  Commentaries,  p.  364*. 

‘‘  blood  retarded  in  the  cavity  of  the  heart  and 
‘‘  lungs  causes  the  same  sort  of  anxiety  as  that 
“  which  occurs  from  long  holding  the  breath  ; 
‘‘  and  it  is  probably  this  retardation  which,  in 
“  addition  to  the  pressure  of  the  indurated  co- 
ronaries,  produces  the  intolerable  constric- 
“  tion  or  pain,  and  the  frequent  disposition  to 
sighing,  so  conspicuous  in  the  syncope  angi- 
“  nosa 

Si  ex  hac  causa  sola  penderet  dolor,  venae- 
sectio  causam  auferens,  tollere  deberet  effectum  j 
sed  non  ita  se  res  habet,  potius  vero  nocet 
sanguinis  missio;  nec  possum  intelligere,  quomo¬ 
do  sanguinis  illa  congestio,  tam  acutum  concita¬ 
re  possit  dolorem,  qui  saepissime  nulla  ossifica¬ 
tione  reperta  anxerat.  Dr  Black  rem  explica¬ 
re  suscepit,  assumpta  propositione,  quam  conce¬ 
dere  non  licet :  When  any  organ  is  by  disease 
rendered  unfit  for  its  office,  the  performance  of 
that  office  is  attended  with  pain  f 

Non  nobis  inter  hos  tantas  componere  lites ; 
ergo  ad  propositum  revertamur. 

•  Vide  Dr  Parry^s  Enquiry  concerning  the  nature  and 
causeof  Syncope  Anginosa,  p.  123. 

f  Vide  Memoirs  of  the  London  Medical  Society,  p.  273. 

DE  SPUTO. 

Sputum  in  casu  antedicto,  ex  parte  lateris  si¬ 
nistri  dolente,  interdum  derivari  videbatur :  hoc 
praecipue  notavit  Heberden,  in  uno  tantum  ex¬ 
emplo,  ni  fallor:  quinetiam,  in  casu  condiscipuli 
mei,  sputum  aliquando  sapore  fuit  calcareo. 

Unde  petitum  ?  Rem  calcaream  in  pulmonum 
membranis  esse  secretam,  est  verisimile.  Mor¬ 
gagni,  Bayley,  Parry,  Black,  denique  fere 
omnes,  qui  post  mortem  sectionem  fecere,  ossifi¬ 
cationem,  in  thoracis  variis  partibus  monstrave¬ 
runt.  Ab  his  vero  dissentire  cogor,  qui  ossifi¬ 
cationem  congestioni  sanguineo  ascribere  vel¬ 
lent  ;  secretioni  morbidae  partium  ipsarum  dia- 
thesin  habentium  ad  rem  osseam  deponendam 
tribuere  mallem.  Non  est  vero  inficiandum, 
materiam  osseam  sic  depositam  inter  causas  ex¬ 
citantes  esse  habendam.  Sed  non  semper  con¬ 
spicitur  talis  species  morbosa,  Parry  ipso  teste  : 
ergo  est  ubi  aliae  quaerendae  sunt  causae  5  ex 
quibus,  ut  opinor,  non  ulla  est  potentior  quam 
adipis  magna  vis,  quae  in  posteriore  mediastino, 

circa  cor,  et  in  pericardio  secernitur.  Pericardio 
sic  onusto,  et  projecto,  tenduntur,  vel  pondere 
urgentur,  tum  diaphragma,  tum  nervi  praecipue 
phrenicus,  ubi  cursum  flexuose  tenet  in  peri¬ 
cardii  superficie  ad  apicem  usque,  septum  ver¬ 
sus  transversum  :  tensione  in  hunc  modum  fac¬ 
ta,  oritur  spasmus  ;  spasmus  tensionem  auget ; 
tensio  aucta  facit  dolorem.  Si  concretiones 
calcareae,  aut  ossium  spicula,  nervis,  a  corde  pal¬ 
pitante  vel  motu  pulmonis  impellente,  impri- 
mantur,  spasmo  pariter  intenditur  dolor,  protra- 
hiturque. 

Forsan  et  aliae  sunt  causae  concurrentes, 
nempe,  ventriculus  distensus,  aut  induratus, 
hepar  ingens  cum  calculis  biliosis,  aut  sanguis 
in  pulmones  congestus.  His  concessis,  intole¬ 
rantia  decumbendi  in  latus  sinistrum,  cum  dolore 
lateris,  et  brachii  ejusdem,^nec  non  strictura  sub 
sterno,  aeque  ac  septi  transversi  spasmus,  sive 
descensus,  intellectu  haud  prorsus  obscura  vi¬ 
dentur.  In  exemplo  allato,  phaenomena  morbi¬ 
da  ad  hunc  modum  explicare  tentavi.  Rem  ita 
se  habere  in  omni  anginae  casu,  statuere  haud 
queo ;  nec  mihi  est  satis  compertum,  diaphrag- 

ma  seorsum  spasmo  esse  obnoxium  ;  quandoque 
cor  ipsum  spasmo  corripitur,  quo  superveniente, 
cito  subsequitur  syncope,  ut  monstravit  Mor¬ 
gagni  ♦  praeclarus.  In  casu  jam  dicto,  mihi 
non  liquet  cor,  aut  spasmo,  aut  alio  quovis  mor¬ 
bo,  fuisse  primario  affectum  :  in  sententiam 
vero  contrariam  discedere  sum  magis  propensus; 
nam  si  cor  fuisset  imprimis  vitiosum,  anne  pul¬ 
sum  dedisset  aequalem  ?  anne  convaluisset  ae- 
get^  ahginosus  ?  nonne  partes  aliae  affectae  ut¬ 
cunque  sufficiunt,  motum  cordis  incitatum,  ut 
probent  ? 

DE  CAUSIS. 

Causae,  quae  videntur  huic  morbo  praedis- 

ponere,  sunt  vita  sedentaria,  affectus  animi, 

diathesis  plethorica,  nec  non  arthritica,  mobi- 

« 

litas  quaedam  generis  nervosi,  temperies  coeli 
humida. 

Causae  vero  excitantes  sunt,  motus  corporis 
tam  subitus,  quam  vehemens,  aut  quaecunque 

•  De  Sedibus  et  Causis  Morborum. 

causa  respirationem  accelerare  facit  ;  ventricu¬ 
lus  cibi  plenus ;  vinum  ;  vigilium ;  vocis  exerci¬ 
tatio  nimia ;  alvus  astricta,  ad  quem  solvendum 
catharticis  opus  est  fortioribus.  Terebinthina 
huic  quidem  indicationi  probe  apta  videtur,  ut- 
pote  quae  vim  teneret  ventrem  bene  expurgan¬ 
di,  aeque  ac  ejus  torporem  perpetuum,  magna 
ex  parte  amovendi.  Denique,  quaecunque  ner¬ 
vos  convellunt,  qualia  sunt  narcotica,  thea,  cof- 
faea,  calor  lectus,  affectus  animi,  ex  qu^  ingens 
morborum  turba  provenire  solet. 

DIAGNOSIS. 

Dr  Darwin*  casum  memorat  morbi  haud 
valde  absimilis,  quem  asthma  dolorificum  appel¬ 
lat.  Ex  descriptione  autem  hujus  curta,  haud 
quidquam  pro  certo  efferre  valeo.  Doloris  se¬ 
des,  cum  absentia  tam  tussis  iteratae,  quam  res¬ 
pirationis  cum  sibilo  tardae,  diagnosin  inter  an¬ 
ginam,  et  asthma  satis  plane  praebet :  quicunque 

c 


Vide  ZoOnomia,  vol.  ii.  4-10,  p.  342. 

porro,  paroxysmo  urgente,  astaret  aegro,  cum 
quovis  alio  morbo  confundere  nequeat. 

Prognosis  caute  est  habenda ;  nam  si  ossifica¬ 
tio  vasa  cordi  vicina  teneret,  ac  si  hunc  statum 
immedicabilem,  vel  pulsu  venae  abnormi,  vel 
absente  palpitatione,  aut  ait  Parry,  vel  quovis 
alio  signo  ediscere  datur ;  prognosin  esse  infaus¬ 
tam,  aut  valde  dubiam  est  necesse.  Si  res  enim 
ita  se  habeat,  quis  potest  punctum  praedicere 
temporis,  quo  vita  cum  sanguine  effundatur  in 
auras  ?  Si  vero  morbus  ingravescere  non  per¬ 
stat,  aut  si  remediis  idoneis  levari  videatur,  exi¬ 
tus  felicioris  spem  animo  fovere  licebit. 


.  DE  RATIONE  MEDENDI. 

Ex  supradictis,  et  ex  remediis  in  exemplo  alla¬ 
to  fauste  adhibitis  ;  indicatio  prima  est  adipis¬ 
cenda,  ope  remediorum  vim  habentium  remoras 
sive  obstructiones  amovendi,  secretiones  etiam 
morbidas  corrigendi.  Secunda  indicatio  est, 
paroxysmum  breviare,  tum  praevertere,  tum  le- 

vare.  Prima  sit  medici  cura,  ope  purgantium, 
astrictum  solvere  ventrem  5  hujusmodi  remedia 
intestinorum  obstructiones  submovent,  nec  non 
ad  absorptionem,  aut  remotionem  rei  morbide 
secretae,  nempe  adipis,  aut  materiae  calcareae 
concitant.  Diuretica  cum  hydrargyro,  qualia  a 

f 

fratre  meo  fuerunt  exhibita,  hunc  apprime  adju¬ 
vant  effectum  ;  his  stimulantur  vasa  absorben¬ 
tia,  et  inde  eliminatur  res  vitiose  secreta,  cum 
fluido  simul  plus  aequo  abundante.  Missio  san¬ 
guinis  curationi  parum  conferre  videtur.  In 
exemplo  anginae  jam  nunc  allato,  sanguis  haud 
raro  fuit  missus  per  spatium  anni,  priusquam 
hunc  videram  :  mihi  vero  narravit,  se  plus  dam¬ 
ni,  quam  fructus  ex  re  plerumque  accepisse. 
Heberden  ita  censet :  “  We  must  not  seek  for 

the  cure  among  the  means  which  lower  the 
“  vis  vitae  Nihilominus  paroxysmo  gravius, 
aut  diutius  urgente,  sunt  tentanda  summa  reme¬ 
dia. 

Epispastica  frustra  adhibita  fuerunt.  Fonti¬ 
culi  brachiis,  et  lateri  inserti  haudquaquam 

*  Vide  Edinburgh  Medical  Commentaries,  vol.  iii.  p.  180. 

sunt  temnenda  remedia  j  sunt  qui  femoribus 
hos  inserere  hortantur,  sed  unde  sit  petita  hujus 
ratio,  discere  non  queo. 

Antispasmodica,  sed  non  ex  classe  proxime 
narcotica,  diaphoreticis  conjuncta,  paroxysmo 
adveniente  exhiberi  merentur.  Vomitum  ciere, 
quo  non  aliud  efficacius  remedium,  ut  paroxys¬ 
mum  interrumpat,  medicorum  operae  est  pre¬ 
tium.  Quamprimum  ad  hanc  rem  animum  ap¬ 
puli,  mihi  fuit  spes  haud  vana  ex  effectu  orta, 
si  ante  paroxysmum  vomat  anginosus,  paroxys¬ 
mum  aut  omnino  praeverti,  aut  plurimum  leva¬ 
ri  :  horum  operatione  laxatur  spasmus,  exone¬ 
ratur  ventriculus,  et  promovetur  absorptio.  Ho- 

t 

rum  tamen  usui  objiciatur,  quod  inter  agendum, 
sangui^s  impetu  aucto,  in  vasa  cordis,  vi  eorum 
resiliente  perdita,  impactus,  tunicas  dirumpere 
fragiles  vim  habeat.  Quoniam  vero  hunc  vaso¬ 
rum  statum  ancipitem,  non  est  in  promptu  prae¬ 
scire,  cautio  in  horum  remediorum  usu  est  ad¬ 
hibenda. 

Non  est  praetermittendum,  omnes  causas  ex¬ 
citantes  esse  evitandas  5  quales  sunt  vinum,  ce- 

revisia,  multum  carnis,  ventriculus  satur,  aer  hu- 
midus,  corporis  motus  subitus  aut  vehemens ; 
denique,  quaecunque  aut  mentem  aut  corpus 
plus  aequo  stimulant. 

In  rheda  vehi,  et  mutare  coelum,  quibus  ju¬ 
vantibus  haud  ultima  laus  est,  non  sunt  omit¬ 
tenda.  Forsan  in  rem  erit,  boni  praeceptum 
Celsi  in  memoriam  revocare  :  Si  cui  vero  do- 
“  Iere  nervi  solent,  huic  quantum  fieri  potest, 
“  exercendum  id  est,  quod  affectum  est,  obji- 
“  ciendumque  labori  et  frigori ;  nisi  cum  dolor 
“  increvit,  sub  quo  quies  optima  est.’" 

